**ЕТИЧЕН КОДЕКС**

**НА УЧАЩИТЕ СЕ В СУ“НИКОЛА ВАПЦАРОВ“, ГР. ХАДЖИДИМОВО**

**Чл.1 Учениците на СУ “Никола Вапцаров“:**

* Разбират и спазват общочовешките ценности, приети в обществото и закрепени в международните документи, Конституцията на РБ, нормативната база на СУ “ Никола Вапцаров“ ;
* уважават демократичните права и свободата на личността;
* познават историята, традициите и символиката на Република България и СУ “ Никола Вапцаров“

**Чл.2** **Спазват принципите на коректното поведение както в СУ “ Никола Вапцаров“ , така и извън неговите предели, без да нарушават свободата и правата на личността, а именно:**

1. Проявяват уважение към по-възрастните, доброжелателно се отнасят един към друг, уважават и ценят труда на педагозите и служителите и техническия персонал в СУ “ Никола Вапцаров“; вежливо разговарят с по- възрастните и помежду си, не повишават тон, не крещят;

2. Толерантни са - не допускат дискриминация по полов, расов, национален и др. признаци, не упражняват /намерено или по невнимание/ физически или психически тормоз, не отправят заплахи;

3. Не допускат в общуването преки или косвени обиди, не използват нецензурни изрази и ненормативна лексика, не разпространяват информация, уронваща достойнството на личността на ученика, учителя, родителя, служителя на СУ “ Никола Вапцаров“;

4. Не допускат и не участват в сбивания в училището и на територията на училището. Не влизат в саморазправа помежду си или със служителите и педагогическите специалисти в училището;

5. При възникнал конфликт търсят подкрепа от класния ръководител, педагогическия съветник, друг учител или служител на училището;

6. Опазват училищното имущество; не повреждат стени, мебели, оборудване; не замърсяват класните стаи и коридорите; не допускат кражби и неразрешено използване на вещи, които са собственост на СУ “ Никола Вапцаров“ или пък чужда индивидуална собственост;

7. Не пушат, не употребяват алкохол; не разпространяват и не употребяват наркотични вещества;

8. Съобразяват се с моралните и етични норми за поведение и избягват публични прояви на интимност в сградата на училището.

9. Облеклото на учениците в СУ “ Никола Вапцаров“ да съответства на възрастта и изразява уважение към самия себе си и обществото; 9.А. Учениците се явяват в училище с официално облекло по време на празници и/или по заповед на директора на училището и в определени от ПС дни, а в останалото време във вид, който съответства на положението им на ученици и на добрите нрави - без много силен и ярък грим, дрехи с презрамки и големи деколтета, много къси поли, от силно прозрачни материи или непокриващи областта на пъпа и кръста; екстравагантни прически и с натрапчиви символи на религиозни вярвания.

**Чл.3 По време на учебния процес съблюдават нормите на етично поведение и подпомагат качествената учебна дейност:**

1. При обсъждане на спорни и нееднозначни въпроси, отстояват своите знания, убеждения, гледната си точка по коректен начин;

2. Не извършват действия, които пречат на учебния процес или на други законови форми на дейност в училището (в това число фалшиви съобщения за опасност);

3. Не преписват и не използват забранени помощни материали по време на писмени и устни изпитвания за установяване на придобитите знания, умения и навици; не се обръщат към други лица за помощ при изпълняване на задачи, предполагащи изключително индивидуална работа;

4. По време на учебен час не използват мобилни и електронни устройства, ако това не е свързано с пряката учебна дейност и изрично не е разрешено от учителя;

5. Не накърняват престижа на училището, не само при изпълнение на учебните си задължения, но и в своя личен живот;

6. Съхраняват авторитета на училището и допринасят за развитие на добрите му традиции;

7. Нямат право да фотографират, филмират, записват или подлагат на други подобни действия свои съученици, учители и непедагогически персонал, без тяхното знание и въпреки тяхното изрично несъгласие;

8. Не публикуват в интернет пространството снимки и текстове, уронващи престижа и достойнството на училището и членовете на училищната общност.

**Чл.4 Проявяват активност в извънкласна и извънучилищна дейност:**

1. Участват в различни социални, трудови, благотворителни, доброволчески практики, акции и проекти;

2. Участват в училищния живот и в организационното развитие на училището чрез различни форми на ученическо самоуправление на ниво паралелка и училище, определени с правилника на училището, като с това си участие съдействат за изграждане на позитивна дисциплина и добър организационен климат;

3. Участват в образователни, социални, творчески мероприятия, конкурси, изложби и други изяви;

**Чл.5 Учениците в СУ “ Никола Вапцаров“ имат следните права:**

1. Да бъдат зачитани като активни участници в образователния процес;

2. Да получават обща и допълнителна подкрепа за личностно развитие;

3. Да разчитат на равно поставеност и взаимно зачитане на правата на всеки, независимо от раса, вяра, националност, убеждения, пол, социален статус;

4. Да имат свобода на изразяване на мнение; свобода на мисълта, съвестта и религия; 5. Да получават закрила срещу нарушаващите тяхното достойнство методи на възпитание, физическо, психическо или друго насилие или форми на въздействие;

6. Имат право да потърсят закрила за нормалното им физическо, умствено, нравствено и социално развитие.

Директор………………………………….

/Вангелия Петрелийска/